Det lignede ikke på forhånd én af de kampe, som cheftræner Karen Brødsgaard havde sat kryds ud for, som et opgør hvor ligaoprykkerne fra EH Aalborg skulle ud og hente point. Og det blev da heller ikke til nogen overraskelse for EH Aalborg, da de onsdag aften var på besøg hos København Håndbold. De nordjyske håndboldkvinder led et nederlag på 32 - 27 efter at have været bagud 15 - 11 ved pausen. Nordjyderne udfordrede i højere grad københavnerne efter pausen, men det var ikke nok til tage point med hjem fra det sjællandske. Dermed står EH Aalborg fortsat med fem point efter 20 kampe, og de kan stadig glæde sig over, at de med sejren i sidste uge over Randers indtager ligaens næstsidsteplads. Delte topscorere for EH Aalborg i opgørey mod København Håndbold blev Julie Jensen og Line Berggren Larsen med hver seks mål.

Referat:
Håndboldligaklubben EH Aalborg måtte igen forlade banen som tabere. Onsdag tabte de 32-27 til København Håndbold.